CELEX: 62017TN0591
Language: da
Date: 2017-08-30 00:00:00
Title: Sag T-591/17: Sag anlagt den 30. august 2017 — EIB mod Syrien

30.10.2017   
            
            
               DA
            
            
               Den Europæiske Unions Tidende
            
            
               C 369/35
            
         Sag anlagt den 30. august 2017 — EIB mod Syrien
   (Sag T-591/17)
   (2017/C 369/48)
   Processprog: engelsk
   
      Parter
   
   Den Europæiske Investeringsbank (ved P. Chamberlain, T. Gilliams, J. Shirran og F. de Borja Oxangoiti Briones, som befuldmægtigede, samt advokat D. Arts og solicitor T. Cusworth)
   
      Sagsøgt: Den Syriske Arabiske Republik
   
      Sagsøgerens påstande
   
   
               —
            
            
               Syrien tilpligtes at betale alle beløb, der skyldes EIB i henhold artikel 3.01, 3.02, 4.01, 9.01 og 9.02 i Water Supply Deir Ez Zor Region Loan Agreement, og som omfatter:
               
                           —
                        
                        
                           404 425,58 EUR, som er det beløb, der skyldes EIB pr. 25. august 2017, og som udgør hovedstol, renter og kontraktbestemte morarenter (påløbet fra forfaldsdatoen til den 25. august 2017)
                        
                     
                           —
                        
                        
                           yderligere kontraktbestemte morarenter, som påløber med en årlig sats på 3,5 % (350 basispoint) til betaling sker
                        
                     
                           —
                        
                        
                           alle gældende skatter, told, gebyrer og erhvervsmæssige omkostninger påløbet fra forfaldsdatoen indtil betaling sker, herunder udgifter forbundet med nærværende søgsmål.
                        
                     
         
               —
            
            
               Under alle omstændigheder tilpligtes Syrien at betale de beløb, som skyldes EIB, for afdrag, som forfalder efter dette søgsmåls anlæggelse, og for hvilke Syrien har undladt at betale, som består af:
               
                           —
                        
                        
                           hovedstol og renter for hvert afdrag
                        
                     
                           —
                        
                        
                           kontraktbestemte morarenter, som påløber med en årlig rentesats på 3,5 % (350 basispoint) fra forfaldsdatoen for hvert afdrag, indtil Syrien har betalt.
                        
                     
         
               —
            
            
               Syrien tilpligtes at betale alle de sagsomkostninger, der er forbundet med nærværende søgsmål i henhold til artikel 134, stk. 1, i Rettens procesreglement.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et enkelt anbringende.
   Det gøres gældende, at Syrien har tilsidesat sine kontraktlige forpligtelser i henhold til artikel 3.01 og 4.01 i Water Supply Deir Ez Zor Region Loan Agreement til at betale afdragene i henhold til Water Supply Deir Ez Zor Region Loan Agreement, når de forfalder, og til at betale morarenter af hvert af de forfaldne og ikke betalte afdrag forhøjet med den årlige rentesats herfor i henhold til artikel 3.02 i Water Supply Deir Ez Zor Region Loan Agreement. Følgelig er Syrien kontraktligt forpligtet til at betale alle skyldige beløb i henhold til artikel 3.01, 3.02, 4.01, 9.01 og 9.02 i Water Supply Deir Ez Zor Region Loan Agreement.